CELEX: 32012R1123
Language: lv
Date: 2012-11-26 00:00:00
Title: Komisijas Īstenošanas regula (ES) Nr. 1123/2012 ( 2012. gada 26. novembris ) par atsevišķu preču klasifikāciju kombinētajā nomenklatūrā

1.12.2012   
            
            
               LV
            
            
               Eiropas Savienības Oficiālais Vēstnesis
            
            
               L 331/5
            
         KOMISIJAS ĪSTENOŠANAS REGULA (ES) Nr. 1123/2012
   (2012. gada 26. novembris)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē saskaņā ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, ko attiecībā uz preču klasifikāciju kombinētajā nomenklatūrā izdevušas dalībvalstu muitas iestādes, bet kas neatbilst šīs regulas noteikumiem, izziņas turētājs var turpināt izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 26. novembrī
      
         
            Komisijas un tās priekšsēdētāja vārdā –
         
            Komisijas loceklis
         
         Algirdas ŠEMETA
      
   
   
      (1)  OV L 256, 7.9.1987., 1. lpp.
   
      (2)  OV L 302, 19.10.1992., 1. lpp.
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Aparāts (tā dēvētais "pasīvais infrasarkanā starojuma detektors"), kas sastāv no iespiestās shēmas plates plastmasas korpusā, kura izmēri ir aptuveni 11 × 7 × 4 cm.
                  Iespiestās shēmas platē iestrādāts infrasarkanā starojuma sensors, pasīvie elementi (kondensatori, rezistori), aktīvie elementi (tranzistori, integrālshēmas) un gaismas diode. Tajā iestrādāts arī divrindu korpusa (DIP) slēdzis, drošības slēdzis, kas novērš neatļautu piekļuvi, skrūvspailes tipa savienotāju bloks un pusvadītāju releja tipa izeja.
                  Korpusā ietverta atstarojoša virsma un lēca.
                  Aparāta izejas signāls ir līdz 30 V līdzstrāvas, 50 mA.
                  Aparāts ir paredzēts elektriska signāla nosūtīšanai uz citu aparātu, piemēram, signalizācijas sistēmu vai elektriskajām durvīm, ja uz kustību norāda tas, ka ir konstatētas temperatūras izmaiņas.
               
               
                  8536 50 19
               
               
                  Klasifikācija noteikta, ievērojot 1. un 6. vispārīgo kombinētās nomenklatūras interpretācijas noteikumu un KN kodu 8536, 8536 50 un 8536 50 19 formulējumu.
                  Klasifikācija pozīcijā 8531 pie skaņas vai vizuālās signalizācijas elektroiekārtām ir izslēgta, jo aparāts pats nespēj dot signālu.
                  Pozīcija 8537 ietver pultis, paneļus, konsoles, stendus, korpusus un citas pamatnes, kas aprīkotas ar diviem vai vairākiem pozīciju 8535 un 8536 aparātiem. Aparātam ir tikai viena veida detaļas (divi pusvadītāju releja tipa slēdži), tāpēc klasifikācija pozīcijā 8537 ir izslēgta (sk. arī HS skaidrojumus pozīcijai 8537, b) izņēmumu).
                  Klasifikācija pozīcijā 9027 pie ierīcēm un aparatūras siltuma mērīšanai vai kontrolei arī ir izslēgta, jo aparāts nemēra daudzumu, bet tikai konstatē temperatūras izmaiņas, lai automātiski aktivizētu citu aparātu.
                  Aparātam ir automātiska slēdža funkcija, un tāpēc tas klasificējams ar KN kodu 8536 50 19 kā slēdzis spriegumam, kas nepārsniedz 60 V.